Der skulle en solid sejr til for at AaB søndag aften kunne sikre sig en plads i kvalifikationen til Europa Conference League. AaB lykkedes dog ikke med at hive mål nok hjem til at vinde søndagens playoff-finale mod Superligaens nummer syv, Viborg FF. Kampen endte 2-4. Dermed slutter en hård sæson, hvor aalborgenserne også måtte nøjes med en skuffende femteplads i mesterskabsslutspillet. Mål blev annulleret Første halvleg sluttede højdramatisk. Efter en sløv start fik hjemmeholdets Mathias Ross tyve minutter efter kampstart første mål i kassen efter et langt indkast fra Anders Hagelskjær. Der var bogstavelig talt ild tilskuerrækkerne, da en af reklamebanderne kortvarigt stod i flammer. Det blev dog slukket uden panik af venstrebacken Christian Sørensen. AaB fik ikke lov til at hvile længe på laurbærrene, da det lykkedes Viborg FF's Jeppe Grønning at udligne for gæsterne til 1-1. Men trods offensivt spil fra Viborg FFs side, fik Mathias Ross alligevel skovlet bolden over stregen endnu en gang. Dermed havde AaB bragt sig foran med 2-1. Troede de. Målet blev nemlig annulleret på grund af offside. Afgjort i forlænget spilletid I anden halvleg formåede ingen af holdene rigtigt at sætte spillet, og der blev dømt det ene frispark efter det andet. Da det ikke lykkedes holdene at afgøre kampen i den ordinære spilletid, skulle der mere end to gange 15 ekstra minutter til for at afgøre kampen og finde vinderholdet. Det endte med en straffesparkskonkurrence, hvor AaB brændte fire ud af fem spark. Dermed endte kampen mellem AaB og Viborg FF 2-4. Og sådan slutter sæsonen altså nedslående med et farvel til Europa for den aalborgensiske fodboldklub. Se interview med en skuffet træner for AaB, Lars Friis:
Det var vind eller forsvind, da der var sæsonfinale i Aalborg Portland Park mellem Viborg FF og AaB. Men det blev til forsvind for AaB.